=== Haeckel som «modpave» ===
Men Haeckel var ikke en konsekvent [[ateisme|ateist]]. Vel afviste han enhver skabelsesakt, men påvirkningen fra hans kristelige barndomshjem lod det guddommelige trænge igennem i form af en besjæling af naturen. Hans [[materialisme]] var om en gennemåndelig materie, og han betragtede [[Gud (monoteistisk)|Gud]] som identisk med de almengyldige naturlove. Han opererede i den forbindelse blandt andet med "cellehukommelse" ''(Zellgedächtnis, Mneme)'' og med "krystalsjæle".
[[Fil:Roma-marcatocampodeifiori2.jpg|thumb|[[Giordano Bruno]]-statuen på [[Campo de' Fiori|Campo dei Fiori]] i [[Rom (Italien)|Roma]].]]
Haeckel var i september 1904 på den internationale fritænkerkongres i [[Rom]] som en af 2000 deltagere. Der blev han højtideligt udråbt af deltagerne til "[[modpave]]", og ved en demonstration på [[Campo de' Fiori|Campo dei Fiori]] lagde Haeckel en laurbærkrans på [[Giordano Bruno]]-statuen der. Haeckel gik villigt med til alt dette.
Filosofi Organisationer